CELEX: 62014TN0231
Language: hr
Date: 2014-04-15 00:00:00
Title: Predmet T-231/14 P: Žalba koju je 15. travnja 2014. podnijela Europska agencija za lijekove protiv presude Službeničkog suda od 5. veljače 2014. u predmetu F-29/13, Drakeford protiv EMA-e

30.6.2014   
            
            
               HR
            
            
               Službeni list Europske unije
            
            
               C 202/27
            
         Žalba koju je 15. travnja 2014. podnijela Europska agencija za lijekove protiv presude Službeničkog suda od 5. veljače 2014. u predmetu F-29/13, Drakeford protiv EMA-e
   (Predmet T-231/14 P)
   2014/C 202/34
   Jezik postupka: francuski
   
      Stranke
   
   
      Žalitelj: Europska agencija za lijekove (EMA) (zastupnici: T. Jabłoński i N. Rampal Olmedo, agenti, uz asistenciju D. Waelbroecka i A. Durona, odvjetnika)
   
      Druga stranka u postupku: David Drakeford (Dublin, Irska)
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               ukine presudu Službeničkog suda u predmetu F-29/13 u dijelu u kojem je poništena odluka EMA-e kojom se ne obnavlja ugovor tuženika;
            
         
               —
            
            
               prihvati zahtjeve žalitelja istaknute u prvostupanjskom postupku, to jest da tužbu u cijelosti odbije kao neosnovanu;
            
         
               —
            
            
               tuženiku naloži snošenje troškova nastalih u žalbenom postupku te onih nastalih u postupku pred Službeničkim sudom.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe tri žalbena razloga.
   
               1.
            
            
               Prvi žalbeni razlog navodi da je Službenički sud povrijedio pravo u vezi s tumačenjem članka 8. stavka 1. Uvjeta koji se primjenjuju na ostale službenike Europske unije utoliko što je pojmove „svako sljedeće produženje” tumačio tako da se odnose na svaki postupak kojim privremeni službenik u smislu članka 2. točke (a) Uvjeta zaposlenja ostalih službenika Europske unije, na kraju njegovog zaposlenja na ograničeno vrijeme, u tom svojstvu nastavlja odnos zaposlenja s svojim poslodavcem, čak iako je takvo produženje praćeno s napredovanjem u stupnju ili promjeni u izvršenim poslovima.
            
         
               2.
            
            
               Drugi žalbeni razlog navodi da je Službenički sud povrijedio pravo u vezi s iznimkom od tumačenja članka 8. stavka 1. Uvjeta zaposlenja ostalih službenika Europske unije koji se primjenjuju na ostale službenike Europske unije.
            
         
               3.
            
            
               Treći žalbeni razlog navodi pogrešnu primjenu prava od strane Službeničkog suda time što je iskoristio neograničenu nadležnost.